Kassekreditt er et fleksibelt lån som gis til en bedrift av en bedriftsbank. Lånet settes opp med et maksbeløp, ofte kalt en ramme. Kassekreditten gir bedriften muligheten til å «trekke» penger fra rammen hos når det trengs, og bedriften kan betale tilbake når bedriften ønsker. Når man betaler tilbake på lånet frigjøres rammen for senere bruk. Kassekreditt brukes ofte til å dekke kortsiktige likviditetsbehov, som å betale regninger, finansiere varelager, ansettelser eller håndtere sesongvariasjoner. Kassekreditt innvilges for et år av gangen og kan fornyes løpende.